CELEX: 62011CA0283
Language: sk
Date: 2013-01-22 00:00:00
Title: Vec C-283/11: Rozsudok Súdneho dvora (veľká komora) z  22. januára 2013 (návrh na začatie prejudiciálneho konania, ktorý podal Bundeskommunikationssenat — Rakúsko) — Sky Österreich GmbH/Österreichischer Rundfunk (Smernica 2010/13/EÚ — Poskytovanie audiovizuálnych mediálnych služieb — Článok 15 ods. 6 — Platnosť — Udalosť veľkého záujmu pre verejnosť, ktorá je predmetom výhradných vysielacích práv — Právo na prístup vysielateľa k takýmto udalostiam na účely krátkeho spravodajstva — Obmedzenie prípadnej finančnej náhrady majiteľa výhradných vysielacích práv na dodatočné náklady priamo spôsobené poskytnutím prístupu — Charta základných práv Európskej únie — Články 16 a 17 — Proporcionalita)

9.3.2013   
            
            
               SK
            
            
               Úradný vestník Európskej únie
            
            
               C 71/3
            
         Rozsudok Súdneho dvora (veľká komora) z 22. januára 2013 (návrh na začatie prejudiciálneho konania, ktorý podal Bundeskommunikationssenat — Rakúsko) — Sky Österreich GmbH/Österreichischer Rundfunk
   (Vec C-283/11) (1)
   
   (Smernica 2010/13/EÚ - Poskytovanie audiovizuálnych mediálnych služieb - Článok 15 ods. 6 - Platnosť - Udalosť veľkého záujmu pre verejnosť, ktorá je predmetom výhradných vysielacích práv - Právo na prístup vysielateľa k takýmto udalostiam na účely krátkeho spravodajstva - Obmedzenie prípadnej finančnej náhrady majiteľa výhradných vysielacích práv na dodatočné náklady priamo spôsobené poskytnutím prístupu - Charta základných práv Európskej únie - Články 16 a 17 - Proporcionalita)
   2013/C 71/05
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundeskommunikationssenat
   
      Účastníci konania pred vnútroštátnym súdom
   
   
      Žalobca: Sky Österreich GmbH
   
      Žalovaný: Österreichischer Rundfunk
   
      Predmet veci
   
   Návrh na začatie prejudiciálneho konania — Bundeskommunikationssenat — Zlučiteľnosť článku 15 ods. 6 smernice Európskeho parlamentu a Rady 2010/13/EÚ z 10. marca 2010 o koordinácii niektorých ustanovení upravených zákonom, iným právnym predpisom alebo správnym opatrením v členských štátoch týkajúcich sa poskytovania audiovizuálnych mediálnych služieb (Ú. v. EÚ 95, s. 1) so slobodou podnikania a vlastníckym právom, tak ako sú zaručené článkom 16 a článkom 17 Charty základných práv Európskej Únie, a tiež článkom 1 Protokolu č. 1 k Európskemu dohovoru o ochrane ľudských práv a základných slobôd — Právo každého vysielateľa, aby mal na účely krátkeho spravodajstva prístup k udalostiam, ktoré vyvolávajú veľký záujem verejnosti, a ktoré sú predmetom výhradného vysielania — Obmedzenie finančnej náhrady na výšku dodatočných nákladov spôsobených zaobstaraním prístupu — Proporcionalita
   
      Výrok rozsudku
   
   Z preskúmania položenej prejudiciálnej otázky nevyplynula nijaká skutočnosť, ktorá by mohla ovplyvniť platnosť článku 15 ods. 6 smernice Európskeho parlamentu a Rady 2010/13/EÚ z 10. marca 2010 o koordinácii niektorých ustanovení upravených zákonom, iným právnym predpisom alebo správnym opatrením v členských štátoch týkajúcich sa poskytovania audiovizuálnych mediálnych služieb (smernica o audiovizuálnych mediálnych službách).
   
      (1)  Ú. v. EÚ C 269, 10.9.2011.